Vasaraisten koulun yhteisöllisen oppilashuoltoryhmän kokous 8.5.2023 klo 14.15

Paikalla kuraatoori Anitta Tammella, koulunkäynnin ohjaajat Saija Alen, Laura-Leena

Vahala-Zuramskas, tuntiopettaja Monica Roslund, luokanopettajat Anne Likki, Reetta Antola

ja rehtori Kalle Uusitalo

1. Koulun toiminnan arviointikyselyn tulokset (Liite 1)

Keskusteltiin joidenkin oppilaslomakkeen väittämien sanamuodoista ja siitä,

mitä väittämillä tarkoitetaan. Esim. kohta 6 päätettiin muuttaa muotoon

“Koulutoverini kohtelevat minua koulussa hyvin.”

Kiusaamisen määritelmän ymmärtäminen on hankalaa. Toisaalta kyselyssä

tuli ilmi, että osa ajattelee tulleensa kiusatuiksi, mutta harva kertoo

kohtelevansa muita ikävästi.

Hyvää on, että oppilaat kokevat heillä olevan kavereita. Muutenkaan mitään

hälyttävää ei vastauksista tullut ilmi. Kiusaamiseen tulee kiinnittää huomiota.

Päätettiin tehdä oppilaskysely syyslukukaudella uudestaan.

2. Koulun ilmapiirikyselyn tulokset (Liite 2)

Keskusteltiin siitä, miten tietoisia vanhemmat ovat koulun jokapäiväisestä

arjesta.

Kahdenkeskiset tapaamiset opettajien kanssa nähtiin vanhempien toimesta

hyvänä yhteistyön tapana, 50 % kannattaa myös vanhempainiltoja. Toiveena

esitettiin yhteistä tekemistä koulun ja kodin välillä.

Kiusaamisesta keskusteltiin.

Vanhemmat antoivat vastauksissaan kiitosta koulun toiminnasta sekä koulun

pienestä koosta ja hengestä.

3. Yhteisöllisen oppilashuoltoryhmän toiminnan arviointi lukuvuodelta 2022-2023

Ryhmä on kokoontunut kolmesti. Osassa kokouksista oli myös vanhempien ja

oppilaiden edustus. Toiminta on ollut säännöllistä ja toimivaa.

4. Lukuvuoden 2023-2024 hyvinvointityöskentelyn suunnittelu

Anitta ehdotti hyvinvointituntien tilalle/oheen turvataitotunteja ja päätettiin

aloittaa ne syksyllä. Hyvät materiaalit olisivat THL:n Tunne- ja turvataitoja

lapsille. Turvataidot sopisivat myös ensi lukuvuoden kehittämiskohteeksi.

5. Muut asiat

Puhuttiin tulevien ykkösluokkalaisten määrästä ja henkilöstöasioista.

6. Syksyn ensimmäinen yhteisöllisen oppilashuoltoryhmän kokous sovittiin ma

18.9.2023 klo 14.15.